పాకిస్థాన్ భూభాగం నుంచి లష్కరే తోయిబా, జైషే మహ్మద్ వంటి ఉగ్రసంస్థలు కార్యకలాపాలు కొనసాగిస్తున్నమాట నిజమేనని ఆ దేశ విదేశాంగ మంత్రి ఖ్వాజా ఆసీఫ్ ఇప్పటికైనా అంగీకరించినందుకు సంతోషం. ఉగ్రవాద సంస్థలకు పాకిస్థాన్ స్థావరంగా మారిదంటూ భారతదేశం దీర్ఘకాలంగా చేస్తున్న వాదనకు అమెరికా సహా పలుదేశాలు మద్దతు ప్రకటిస్తున్న నేపథ్యంలో పాకిస్థాన్ ఎట్టకేలకు ఈ వాస్తవాన్ని అంగీకరించింది. ఈ సంస్థలను పాకిస్థాన్ ఇప్పటికే నిషేధించి, నియంత్రించే పనిలో ఉన్నదని ఆసీఫ్ చెప్పుకొచ్చారు. ఇందులో నిజాయితీ ఎంతన్నది అటుంచితే, ఉగ్రసంస్థలను ఏరిపారేసే వరకూ తనదేశం మిగతా ప్రపంచం నుంచి సూటిపోటి మాటలు పడక తప్పదని గుర్తించినందుకు సంతోషించాలి. ఆసీఫ్ వ్యాఖ్యల ఆధారంగా ఈ సంస్థల ఏరివేతకు పాకిస్థాన్ నడుంబిగించబోతున్నట్టు పొరబడనక్కరలేదు. మారుతున్న భౌగోళిక రాజకీయాలకు అనుగుణంగా అడుగులు వేయకతప్పదన్న స్పృహ ఆ దేశానికి కలిగినట్టు అనుకోవచ్చు.చైనాలో బ్రిక్స్ సదస్సు జరిగిన రెండురోజులకే ఆసీఫ్ నోటివెంట ఈ మాటలు రావడంతో ఇదంతా ఆ సదస్సు తీర్మానం ప్రభావమేనని అనిపించడం సహజం. బ్రిక్స్ తీర్మానంలో ప్రస్తావించిన ఉగ్రవాద సంస్థల జాబితాలో పాక్ కేంద్రంగా పనిచేస్తున్న సంస్థల పేర్లు ఉండటమూ, ఈ సంస్థలను నియంత్రించాల్సిన బాధ్యత ఆయా దేశాలదేనంటూ తీర్మానంచెప్పడంతో పాకిస్థాన్కు పెద్ద ఎదురుదెబ్బ తగిలినట్టు చెప్పుకున్నాం. ఆసీఫ్ తన వ్యాఖ్యల్లో బ్రిక్స్ తీర్మానాన్ని తేలికగానే తీసిపారేశారు. మిగతాదేశాలు కూడా ఉన్నందున దీనిని చైనా వ్యక్తిగత అధికారిక అభిప్రాయంగా చూడనక్కరలేదని ఆయన వాదన. పనిలోపనిగా చైనా విదేశాంగశాఖ అధికారి కూడా ఒక సుదీర్ఘ వివరణ ఇచ్చారు. ఈ తీర్మానాన్ని పాకిస్థాన్కు వ్యతిరేకమైనదిగా అనుకోవడమో, చెప్పుకోవడమో తప్పని అంటూ, జాబితాలో ఉన్న ఉగ్రసంస్థలన్నీ ఐక్యరాజ్యసమితి గతంలో నిషేధించినవే తప్ప బ్రిక్స్ కొత్తగా అందులో చేర్చినవేమీ లేవని తేల్చేశారు. ఈ తీర్మానం బాధంతా అఫ్ఘానిస్థాన్ గురించే తప్ప మరో దేశంతో ముడిపడినది కాదని కూడా వివరణ ఇచ్చారు. నిజానికి సంయుక్త ప్రకటనలో చేర్చవలసిన అంశాలంటూ భారతదేశం ఓ 10 పేజీల డిమాండ్లు ముందుపెట్టి తీవ్ర ఒత్తిడిచేసినా చైనా లొంగకుండా పాకిస్థాన్ను కాపాడుకొచ్చిన విషయాన్ని ఆ అధికారి చెప్పుకొచ్చారు. ఉగ్రవాదంపై పోరు విషయంలో పాకిస్థాన్ ఎంతటి త్యాగాలు చేస్తున్నదో, ఎన్ని కష్టాలు పడుతున్నదో తనకు తెలుసనీ, సర్వకాల సర్వావస్థలందూ తాను పాకిస్థాన్ పక్షానే ఉంటానని చైనా ఓ హామీ కూడా ఇచ్చింది. పాకిస్థాన్ విదేశాంగమంత్రి నేడు చైనాలో పర్యటించబోతున్న నేపథ్యంలో చైనా ఈ వివరణ ఇచ్చి వుండవచ్చునని అనిపిస్తున్నది. బ్రిక్స్ తీర్మానమే ప్రధానంగా ఆసీఫ్ నేరాంగీకారానికి కారణం కాకున్నా, తన కారణంగా అంతర్జాతీయ వేదికల్లో మిత్రదేశం పడుతున్న ఇబ్బందిని పాకిస్థాన్ గుర్తిస్తున్నది.ప్రపంచవ్యాప్తంగా ఉగ్రవాదంపై పెరుగుతున్న వ్యతిరేకత కారణంగా తనను ఇంతకాలమూ గుడ్డిగా వెనకేసుకొచ్చిన దేశాలు కూడా తనను కాపాడలేని దశకు చేరుకుంటున్నాయని పాకిస్థాన్ గుర్తిస్తున్నది. దాని విషయంలో అమెరికా వైఖరి ఇప్పటికే పూర్తిగా మారిపోయింది. అమెరికా ట్రంప్, భారత్ మోదీ సాన్నిహిత్యం కొత్తపుంతలు తొక్కుతున్న నేపథ్యంలో పాకిస్థాన్ వరుసగా అమెరికా చేత చీవాట్లు తింటున్నది. ఇటీవలే అమెరికా అధ్యక్షుడు పాకిస్థాన్ను ఉగ్రవాదం విషయంలో చెడామడా ఏకిపారేసి, అఫ్ఘానిస్థాన్లో భారత్ పాత్రను అమాంతంగా పెంచేశారు. ఇది పాకిస్థాన్ కంటే చైనాకు అత్యంత ఆందోళన కలిగిస్తున్నది. అందువల్ల, ట్రంప్ వ్యాఖ్యలపై ఎదురుతిరిగినా, దౌత్యపర్యటనలు రద్దుచేసుకొని ఆగ్రహం ప్రదర్శించినా, ఉగ్రవాదం విషయంలో అమాయకత్వం నటించినా ఇకపై ప్రయోజనం ఉండబోదని పాకిస్థాన్కు అర్థమైంది. కాస్తంత నేరాంగీకారంతో పాటు కాలంతో పాటు మారుతున్నట్టుగా కనిపించడమే ఉత్తమం. ఉగ్రవాదంతో పాకిస్థాన్ బావుకున్నదేమీ లేదనీ, నష్టపోయిందే అధికమని ఆసీఫ్ ఈ ఇంటర్వ్యూలో అన్నారు. తన దేశం ఈ దుస్థితిలోకి జారిపోవడానికి ఇప్పుడు తమను వెలెత్తిచూపుతున్న అమెరికా కారణమంటూ పరోక్షవిమర్శలు కూడా చేశారు. సోవియట్ యూనియన్కు వ్యతిరేకంగా అమెరికా వేసిన ఎత్తుల్లో ఆఫ్ఘానిస్థాన్, పాకిస్థాన్లు పావులుగా మారిపోయిన విషయం గుర్తుచేశారు. యాభై అరవైయేళ్ళ పాటు అమెరికాతో అంటకాగినందువల్ల లాభపడిందేమీ లేదనీ, పాకిస్థాన్ ప్రస్తుతం తన నెత్తిన ఈ గతాన్ని మోస్తున్నదనీ, దానిని సత్వరమే దించుకొని బాగుపడే ప్రయత్నం చేస్తుందని అంటున్నారాయన. మూడురోజులపాటు జరిగిన పాకిస్థాన్ దౌత్యవేత్తల సమావేశం కూడా ప్రాంతీయ భౌగోళిక రాజకీయాల్లో వచ్చిన మార్పునే ప్రధానంగా చర్చించింది. గతాన్ని వదల్చుకొని కొత్తదారిలో సాగుతామంటే దానర్థం అమెరికాతో పాటు ఉగ్రవాదాన్ని కూడా వదల్చుకోవడమేనా అన్నది చూడాలి. అత్యంత శక్తిమంతమైన సైన్యమే అన్ని విధానాలనూ నిర్దేశిస్తున్నందున ఉగ్రసంస్థలను కాలదన్నడం పాకిస్థాన్కు సులభమైన విషయం కాదు. ఆసీఫ్ ఈ వ్యాఖ్యలు చేయడానికి కొద్ది ముందే ఆ దేశ సైనికాధికారి కశ్మీర్ విముక్తి పోరాటానికి మద్దతు ప్రకటిస్తూ భారత్ను రెచ్చగొట్టే వ్యాఖ్యలు చేశారు. ఇకపై చైనాను ఇరుకున పెట్టకుండా తనపక్షాన నిలుపుకోవాలన్న ఆలోచన ఉత్తమమైనదే అయినా ఉగ్రవాద సంస్థల విషయంలో పాకిస్థాన్ పౌరప్రభుత్వం చేయగలిగింది తక్కువే. నిజానికి గత ఏడాది అక్టోబర్లోనే పాక్ విదేశాంగ కార్యదర్శి ఒక రహస్య సమావేశంలో ఇదేరకమైన హెచ్చరిక చేశారు. ఉగ్రవాదంపై పాకిస్థాన్ పోరును అమెరికా, ఈయూ ఇత్యాది దేశాలు కంటితుడుపు చర్యగా చూస్తున్నాయనీ, ఈ సంస్థల విషయంలో నిర్దిష్టంగా, కఠినంగా వ్యవహరించని పక్షంలో పాకిస్థాన్ దౌత్యపరంగా ఒంటరి అయిపోతుందని హెచ్చరించారు ఆయన. ప్రధాని పాల్గొన్న ఈ రహస్య సమావేశం వివరాలు డాన్ పత్రికలో రావడంతో అనవసరపు వివాదం రేగి అసలు సమస్య వెనక్కుపోయింది. ఇప్పుడు అదే జరుగుతోంది. చైనా, సౌదీ అరేబియా, టర్కీ ఇత్యాది పాక్ మిత్రదేశాలు దానిపక్షాన నిలవడానికి జంకుతున్న స్థితి ఏర్పడుతున్నది. అమెరికా, అఫ్ఘానిస్థాన్, భారత్లకు వ్యతిరేకంగా పనిచేసే ఉగ్రసంస్థలకు ఆశ్రయం ఇస్తూ, ఇందుకు ప్రతిగా తానూ ఉగ్రవాదాన్ని అనుభవిస్తూ ఇదేరీతిన సాగేకంటే తన రక్షణ, దౌత్య విధానాలను ప్రజాశ్రేయస్సు లక్ష్యంగా, దేశాభివృద్ధి కేంద్రకంగా తీర్చిదిద్దుకుంటే పాకిస్థాన్కు మేలు జరుగుతుంది.
pakisthan bhuubhaagam nunchi lashkare toiba, jaishe mahmad vanti ugrasamsthalu kaaryakalaapaalu konasagistunnamata nijamenani aa desha videsaanga mantri khwaja aseef ippatikaina angeekarinchinanduku santosham. ugravaada samsthalaku pakisthan sthaavaramgaa maaridantuu bharatadesam deerghakaalamgaa chestunna vaadanaku america sahaa paludesaalu maddatu prakatistunna nepathyamlo pakisthan ettakelaku ee vaastavaanni angeekarinchindi. ee samsthalanu pakisthan ippatike nishedhinchi, niyantrinche panilo unnadani aseef cheppukochaaru. indulo nijaayitii entannadi atunchithe, ugrasamsthalanu eriparese varakuu tanadesam migata prapancham nunchi suutipoti maatalu padaka tappadani gurtinchinanduku santoshinchaali. aseef vyaakhyala aadhaaramgaa ee samsthala erivetaku pakisthan nadumbiginchabothunnatt porabadanakkaraledu. maarutunna bhougolika raajakeeyaalaku anugunamgaa adugulu veyakatappadanna spruha aa deshaniki kaliginattu anukovachhu.chainaalo bricks sadassu jarigina rendurojulake aseef notiventa ee maatalu raavadamtho idantaa aa sadassu teermaanam prabhaavamenani anipinchadam sahajam. bricks teermaanamlo prastaavinchina ugravaada samsthala jaabitaalo pak kendramgaa panichestunna samsthala paerlu undatamuu, ee samsthalanu niyantrinchaalsina baadhyata aayaa deshaladenantu teermaanancheppadamtho paakisthaanku pedda edurudebba tagilinattu cheppukunnam. aseef tana vyaakhyallo bricks teermaanaanni telikagaane teesipaaresaaru. migataadesaalu kuudaa unnanduna deenini chaina vyaktigata adhikaarika abhipraayamgaa chudanakkaraledani aayana vaadana. panilopanigaa chaina videsaangasaakha adhikari kuudaa oka sudeergha vivarana icharu. ee teermaanaanni paakisthaanku vyatirekamainadigaa anukovadamo, cheppukovadamo tappani antuu, jaabitaalo unna ugrasamsthalanni aikyaraajyasamiti gatamlo nishedhinchinave tappa bricks kottagaa andulo cherchinavemi levani telchesaaru. ee teermaanam badhanta afghanistan gurinche tappa maro deshamtho mudipadinadi kaadani kuudaa vivarana icharu. nijaaniki samyukta prakatanalo cherchavalasina amsaalantuu bharatadesam oo 10 paejeela demandlu mundupetti teevra ottidichesina chaina longakunda paakisthaannu kaapaadukochina vishayaanni aa adhikari cheppukochaaru. ugravaadampai poru vishayamlo pakisthan enthati tyaagaalu chestunnado, enni kashtaalu padutunnado tanaku telusanee, sarvakaala sarvaavasthalanduu taanu pakisthan pakshane untaanani chaina oo haami kuudaa ichindi. pakisthan videsangamantri nedu chainaalo paryatinchabothunna nepathyamlo chaina ee vivarana ichi vundavachunani anipistunnadi. bricks teermaaname pradhaanamgaa aseef neraangeekaaraaniki kaaranam kakunna, tana kaaranamgaa antarjaatiiya vedikallo mitradesam padutunna ibbandini pakisthan gurtistunnadi.prapanchavyaaptamgaa ugravaadampai perugutunna vyatirekata kaaranamgaa tananu intakaalamuu guddiga venakesukochina deshaalu kuudaa tananu kaapaadaleni dasaku cherukuntunnayani pakisthan gurtistunnadi. daani vishayamlo america vaikhari ippatike puurtigaa maaripoyindi. america trump, bharat modii saannihityam kottapuntalu tokkutunna nepathyamlo pakisthan varusagaa america chetha cheevaatlu tintunnadi. itivale america adhyakshudu paakisthaannu ugravaadam vishayamlo chedamada ekiparesi, afghaanisthaanlo bharat paatranu amaantamgaa penchesaaru. idhi pakisthan kante chainaaku atyanta aandolana kaligistunnadi. anduvalla, trump vyaakhyalapai edurutiriginaa, douthyaparyatanalu radduchesukoni aagraham pradarsinchinaa, ugravaadam vishayamlo amaayakatvam natinchinaa ikapai prayojanam undabodani paakisthaanku ardhamaindi. kaastanta neraangeekaaramtho paatu kaalamtho paatu maarutunnattugaa kanipinchadame uttamam. ugravaadamto pakisthan bavukunnademi ledanee, nashtapoyinde adhikamani aseef ee interviewlo annaru. tana desham ee dusthitiloki jaaripovadaaniki ippudu tamanu velettichuuputunna america kaaranamantuu parokshavimarshalu kuudaa chesaru. soviat unianku vyatirekamgaa america vesina ettullo afghanistan, paakisthaanlu paavulugaa maaripoyina vishayam gurtuchesaaru. yabhai aravaiyella paatu americatho antakaaginanduvalla labhapadindemi ledanee, pakisthan prastutam tana nettina ee gataanni mostunnadanii, daanini satvarame dinchukoni bagupade prayatnam chestundani antunnarayana. moodurojulapaatu jarigina pakisthan doutyavettala samavesam kuudaa praantiiya bhougolika rajakeeyaallo vachina maarpune pradhaanamgaa charchinchindi. gataanni vadalchukoni kottadaarilo saagutaamante daanartham americatho paatu ugravaadaanni kuudaa vadalchukovadamena annadi chudali. atyanta saktimantamaina sainyame anni vidhaanaalanuu nirdesistunnanduna ugrasamsthalanu kaaladannadam paakisthaanku sulabhamaina vishayam kaadu. aseef ee vyaakhyalu cheyadaaniki koddi munde aa desha sainikaadhikaari kashmir vimukti poraataaniki maddatu prakatistuu bhaaratnu rechagotte vyaakhyalu chesaru. ikapai chainanu irukuna pettakunda tanapakshaana nilupukovalanna aalochana uttamamainade aina ugravaada samsthala vishayamlo pakisthan pouraprabhutvam cheyagaligindi takkuve. nijaaniki gatha edaadi aktobarlone pak videsaanga kaaryadarsi oka rahasya samavesamlo iderakamaina hecharika chesaru. ugravaadampai pakisthan porunu america, eeu ityaadi deshaalu kantitudupu charyaga chustunnayanii, ee samsthala vishayamlo nirdishtamgaa, kathinamgaa vyavaharinchani pakshamlo pakisthan doutyaparamgaa ontari ayipotundani heccharinchaaru aayana. pradhaani palgonna ee rahasya samavesam vivaraalu dan patrikalo raavadamtho anavasarapu vivaadam regi asalu samasya venakkupoyindi. ippudu adhe jarugutondi. chaina, soudi arabia, turky ityaadi pak mitradesaalu daanipakshaana nilavadaaniki jankutunna sthiti erpadutunnadi. america, afghanistan, bhaaratlaku vyatirekamgaa panichese ugrasamsthalaku aashrayam istuu, induku pratigaa taanuu ugravaadaanni anubhavistuu idereetina sagekante tana rakshana, dautya vidhaanaalanu prajaasreyassu lakshyamgaa, deshaabhivruddhi kendrakamgaa teerchididdukunte paakisthaanku melu jarugutundi.